Echte Heemken

De Echten Heemken (Gryllidae), up Nedersaksisch Heumse, sünd en  Familie mank de Insekten. Se höört to de Ornen vun de Langspriet-Haupeer (Ensifera) mit to un staht dor gegen de Loofhaupeer (Tettigoniidae) over. 

 Kennteken 
As all Langspriet-Haupeer sünd de Achterbeen bi de Echten Heemken wat langer. Dor könnt se denn beter mit jumpen. De Föhlspriete laat na en langen Faden. Gegen de Loofhaupeer over, de dat Vördeel vun ehre Flunken as en Dack nevenanner stellt, wenn se nich flegen doot, liggt de Deekflunken bi de Heemken platt over’nanner. Meist liggt dor de rechte Flunken over den lunken. All Heemken möögt dat geern, wenn dat warm is. Se höört to de Insekten, de sik nich verpoppen doot. Vundeswegen hannelt sik dat bi ehre Larven um Nymphen, de al bannig na de Olen slaht. 

Gesang
De Gesang bi de Heemken kummt tostanne, wenn de so nömmte Schrillader an de Unnerkant vun den rechten Vörflunken fix over de Achterkant vun den annern Vörflunken reven warrt. Dat warrt denn Stridulatschoon nömmt. Mit so’n Luudgeven grenzt de Heken ehr Revier af gegen annere Heken, un se lockt dor ok de Seken mit an. 

 Aarden
Bi de allerhand Unnerfamilien gifft dat over de ganze Eer hen
mehr as hunnert Aarden mank de Echten Heemken. Hier en Utwahl: 

 Brachytrupinae
 Gryllinae
 Trütje – Acheta domesticus
 Kortflunkenheemke – Gryllodes supplicans
 Steppenheemke – Gryllus assimilis
 Middellansche-See-Heemke – Gryllus bimaculatus
 Grasheemke – Gryllus campestris
 Suzumushi – Meloimorpha japonica
 Ööstlich Heemke – Modicogryllus frontalis
 Wooldheemke – Nemobius sylvestris
 Sumpheemke – Pteronemobius heydeni
 Mormonenheemke – Anabrus simplex
 Gryllomiminae
 Gryllomorphinae
 Itarinae
 Landrevinae
 Blötenheemke – Oecanthinae
 Wienheemke – Oecanthus pellucens
 Sclerogryllinae

De Hunnenkröpels (Gryllotalpidae) höört nich to de Echten Heemken mit to. Se stellt, binnen desülvige Ornen, en egen Familie dor.

 Literatur 
 Max Beier, Lucien Chopard: Orthopterorum Catalogus. Junk, Den Haag 1962–71.
 Max Beier, Franz Heikertinger: Grillen und Maulwurfsgrillen. in: Die neue Brehm-Bücherei. (119), Westarp, Hohenwarsleben 2003. (Utgave vun 1954 nahdruckt) ISBN 3-89432-585-2.
 Huber, Franz: Lautäusserungen und Lauterkennen bei Insekten (Grillen). Westdeutscher Verlag, Opladen 1977. ISBN 3-531-08265-5.
 Otte, Daniel: Orthoptera species file. Band 1, Philadelphia 1994. ISBN 0-9640101-1-9, ISBN 0-9640101-2-7.
 Otte, Daniel & Richard D. Alexander: The Australian crickets. Philadelphia 1983.
 Ragge, David R. & W. J. Reynolds: The songs of the grasshoppers and crickets of Western Europe. Harley, Colchester 1998. ISBN 0-946589-49-6.

 Weblenken 

Kategorie:Heemken